Uno Kurtén

Uno Alexander Kurtén (21. helmikuuta 1845 Koivulahti – 6. lokakuuta 1927 Helsinki) oli suomalainen vakuutusjohtaja, joka sai kollegiasessorin arvonimen 1880. 

Uno Kurténin vanhemmat olivat rovasti Nils Ferdinand Kurtén ja Aurora Erika Tihlman ja puoliso vuodesta 1870 Ella Sofia Matilda Avellan (k. 1927). Kurtén tuli ylioppilaaksi 1863 ja valmistui filosofian maisteriksi 1869 ja opettajankandidaatiksi 1872. Hän oli Haminan kadettikoulun matematiikan opettaja 1870–1881 ja vakuutusyhtiö Kalevan toimitusjohtaja 1881–1925. Lisäksi hän oli perustamassa Suomen Merivakuutusosakeyhtiötä, Vakuutusosakeyhtiö Fenniaa ja Suomen Jälleenvakuutusosakeyhtiötä. Hän oli porvarissäädyssä Raahen edustaja valtiopäivillä valtiopäivillä 1894 ja 1899, Ruotsalaisessa puolueessa. Kurtén kuului myös jäsenenä Haminan ja Helsingin kaupunginvaltuustoihin ja oli Konkordia-liiton hallituksen  ensimmäinen puheenjohtaja 1891–1900.

Kurténin tytär oli Helsingin seurapiireissä vaikuttanut markiisitar Elna de Prado (1873–1961).

Lähteet

Suomalaiset yritysjohtajat
 Suomalaiset opettajat
 Helsingin kaupunginvaltuutetut
 Haminan kaupunginvaltuutetut
Suomen suuriruhtinaskunnan porvarissäädyn valtiopäivämiehet
Vuonna 1845 syntyneet
Vuonna 1927 kuolleet